CELEX: 22012D1018(01)
Language: bg
Date: 2012-10-03 00:00:00
Title: Препоръка на Съвета за асоцииране ЕС – Йордания от 3 октомври 2012 година за изпълнението на плана за действие ЕС – Йордания в рамките на ЕПС

18.10.2012   
            
            
               BG
            
            
               Официален вестник на Европейския съюз
            
            
               L 287/13
            
         ПРЕПОРЪКА НА СЪВЕТА ЗА АСОЦИИРАНЕ ЕС – ЙОРДАНИЯ
   от 3 октомври 2012 година
   за изпълнението на плана за действие ЕС – Йордания в рамките на ЕПС
   СЪВЕТЪТ ЗА АСОЦИИРАНЕ ЕС – ЙОРДАНИЯ,
   като взе предвид Евро-средиземноморското споразумение за асоцииране между Европейските общности и техните държави-членки, от една страна, и Хашемитско кралство Йордания, от друга страна (1) („Споразумението“), и по-специално член 91 от него,
   като има предвид, че:
   
               (1)
            
            
               Член 91 от Споразумението дава на Съвета за асоцииране ЕС – Йордания правомощия да отправя препоръки с оглед постигане на целите на Споразумението.
            
         
               (2)
            
            
               Член 101 от Споразумението предвижда, че страните по Споразумението предприемат всички общи и специални мерки, необходими за изпълнението на техните задължения по Споразумението, и следят за постигането на целите, заложени в него.
            
         
               (3)
            
            
               Страните по Споразумението се договориха за текста на плана за действие ЕС – Йордания в рамките на Европейската политика за съседство (ЕПС) („планът за действие в рамките на ЕПС“).
            
         
               (4)
            
            
               Планът за действие в рамките на ЕПС ще допринесе за изпълнението на Споразумението чрез изготвянето и договарянето между страните на конкретни стъпки за това изпълнение.
            
         
               (5)
            
            
               Чрез плана за действие в рамките на ЕПС ще бъдат изпълнени две цели: ще се формулират конкретни стъпки за страните за изпълнението на задълженията им по Споразумението и ще се осигури по-широка рамка за по-нататъшното укрепване на отношенията ЕС – Йордания за постигане на значителна степен на икономическа интеграция и задълбочаване на политическото сътрудничество в съответствие с общите цели на Споразумението,
            
         ПРИЕ НАСТОЯЩАТА ПРЕПОРЪКА:
   Член единствен
   Съветът за асоцииране препоръчва на страните да изпълнят плана за действие в рамките на ЕПС (2), доколкото това изпълнение е насочено към постигането на целите на Споразумението.
   
      Съставено в Брюксел на 3 октомври 2012 година.
      
         
            За Съвета за асоцииране ЕС – Йордания
         
         
            Председател
         
         C. ASHTON
      
   
   
      (1)  ОВ L 129, 15.5.2002 г., стр. 3.
   
      (2)  Вж. документ 3302/12 на http://register.consilium.europa.eu